ทรู อะคาเดมี่ แฟนเทเชีย ซีซั่นที่ 6
เซอร์ไพรส์และเหตุการณ์สำคัญในฤดูกาลนี้

การออกจากบ้าน พิธีกรจะเรียกชื่อผู้ที่มีคะแนนโหวตน้อยที่สุด 3 คนออกมาแล้ว คอมเมนท์เตเตอร์ จะทำการลงคะแนนว่า ใครใน 3 คนนี้แสดงโชว์ดีที่สุด ผู้ที่คณะคอมเมนท์เตเตอร์เลือก จะได้รับตุ๊กตาภูมิคุ้มกัน เพื่อกันตัวเองไม่ให้ออกจากบ้าน ถ้าผู้ที่ได้ตุ๊กตามีคะแนนโหวตน้อยที่สุด สัปดาห์นั้นจะไม่มีใครต้องออกจากบ้าน แต่ถ้าผู้ที่ไม่มีตุ๊กตามีคะแนนโหวตน้อยที่สุด ผู้นั้นจะต้องออกจากบ้าน จะทำเช่นนี้ทุกสัปดาห์จนถึงสัปดาห์สุดท้าย หมายความว่า ถ้าใน 11 สัปดาห์ ผู้ที่ได้ตุ๊กตาภูมิคุ้มกันเป็นผู้ที่มีคะแนนโหวตน้อยที่สุดทุกสัปดาห์ สัปดาห์สุดท้ายนักล่าฝันทั้ง 12 คนก็จะได้ขึ้นโชว์เพื่อตัดสิน แต่ถ้าผู้ที่มีคะแนนโหวตน้อยที่สุดในทุกสัปดาห์ไม่มีตุ๊กตา สัปดาห์สุดท้ายอาจจะเหลือนักล่าฝันในบ้านแค่ 2 คน
สัปดาห์ที่ 2 Party & Radio Hits - คอนเสิร์ตสัปดาห์นี้ VJ สอง จากช่อง TrueMusic ได้รับเชิญมาเป็นผู้เปิดโชว์ให้นักล่าฝันทั้ง 11 คน
สัปดาห์ที่ 3 King of Pop "Michael Jackson" - ในClass Voice คุณบอย อรรถพล ณ บางช้าง ได้ Phone In เข้าไปในรายการเพื่อได้ให้กำลังใจนักล่าฝัน และ หลังจากที่นิวตี้ V4 ได้ร้องโจทย์เพลงประจำสัปดาห์เสร็จสิ้นแล้ว ได้มีเซอร์ไพรส์ให้ กฤษ V7 และ แท๊บบี้ V11 ออกมาร้องเพลง "Thriller" และในสัปดาห์นี้ ซานิ V6 ซึ่งได้รับตุ๊กตาภูมิคุ้มกันจากคอมเมนท์เตเตอร์ในสัปดาห์นี้ เป็นผู้ที่มีคะแนนโหวตน้อยที่สุด ส่งผลให้สัปดาห์นี้ไม่มีใครต้องออกจากการแข่งขันไป
สัปดาห์ที่ 4 Hard Rock - คอนเสิร์ตสัปดาห์นี้ช่วงเพลงนักล่าฝันเริ่มรายการ ได้นำ เพลงธีมนักล่าฝันเวอร์ชันของ ทรู อคาเดมี่ แฟนเทเชีย ซีซั่นที่ 5 ซึ่งเป็นแนวร็อคมาใช้เปิดคอนเสิร์ตด้วย เพื่อให้เข้ากับโจทย์เพลงในสัปดาห์นี้
สัปดาห์ที่ 6 Show Power - ในสัปดาห์นี้จะมีครูเข้ามาสอนเพียงแค่วันจันทร์และวันศุกร์เท่านั้นโดยที่เหลือนักล่าฝันจะต้องทำการซ้อมและเรียบเรียงกันเองเกือบทั้งหมด โดยจะมีครูสาขาอื่นเข้ามาเท่านั้นและจะไม่มีครู Voice เข้ามาสอนแต่อย่างใดและเมื่อจบการแสดงในวันเสาร์ นุกนิก V9 ซึ่งได้รับตุ๊กตาภูมิคุ้มกันจากคอมเมนท์เตเตอร์ในสัปดาห์นี้ เป็นผู้ที่มีคะแนนโหวตน้อยที่สุด ส่งผลให้สัปดาห์นี้ไม่มีใครต้องออกจากการแข่งขันไป
สับดาห์ที่ 9 Featuring With Our Friends - ในสัปดาห์นี้ได้มีเซอร์ไพร์สในวันแจกโจทย์เพลง โดยการนำนักล่าฝันทั้ง 6 คนที่ออกจากบ้านไปแล้ว ได้แก่ กฤษ V7 แท๊บบี้ V11 อิชย์ V12 อิช์ค V1 อ๊อฟ V2 และ นิวตี้ V4 กลับเข้ามาในบ้านอีกครั้ง เพื่อที่จะมาร่วมเป็นคู่ Featuring ให้กับเพื่อนนักล่าฝันที่ยังเหลืออยู่ในบ้านทั้ง 6 คน โดยที่สัปดาห์นี้จะมีการเรียนการสอนเป็นบางวันเท่านั้น เพราะส่วนมากจะเน้นให้นักล่าฝันนั้นคิดคอนเซ็ปต์การโชว์กันเอง เพราะบรรดาเทรนเนอร์ต้องการทดสอบว่าจากที่เรียนมาทั้งหมด นักล่าฝันแต่ละคนได้รับความรู้ไปมากน้อยเพียงใด โดยนักล่าฝันที่กลับเข้ามานั้นจะไม่มีผลต่อการโหวตใดๆทั้งสิ้น เพียงแค่กลับมาเพื่อช่วยเพื่อนเท่านั้น พอหลังจากจบสัปดาห์นี้ก็จะออกจากบ้านไปตามเดิม และนักล่าฝันในส่วนที่กลับเข้ามาทั้งหมด เนื่องจากรู้กระแสภายนอกมาพอสมควร ทีมงานจึงได้แยกให้อยู่เฉพาะในส่วนที่เป็นพลาซ่าเท่านั้น และห้ามนักล่าฝันในบ้านและนอกบ้านพูดคุยกันเด็ดขาด ถ้าจะพูดคุยหรือซ้อมเพลงกันก็ให้เขียนสื่อสารกันผ่านทางกระจกเท่านั้น และต้องเขียนให้ตัวใหญ่พอที่ทุกคนจะเห็นได้ หากนักล่าฝันนอกบ้านคนใดทำผิดกฎก็จะถูกเชิญออกจากบ้านทันที แต่ยังมีสิทธิ์ขึ้นโชว์เพื่อช่วยเพื่อนนักล่าฝันในบ้านในคอนเสิร์ตวันเสาร์ตามเดิม สำหรับในวันคอนเสิร์ต ศรีพรรณ ชื่นชมบูรณ์ นักร้องและนักแสดงชื่อดังได้มาเป็นพิธีกรรับเชิญร่วมกับ เศรษฐา ศิระฉายา และก่อนนักล่าฝันจะแสดง พิธีกรจะให้นักล่าฝันกดปุ่มที่แท่นกลางเวทีเพื่อเลือกนักล่าฝันที่คู่ด้วยเพื่อมา Featuring เป็นคนแรก ส่วนที่ไม่ได้เลือกจะเป็นคนที่สอง หลังจากการพูดคุยแล้วจึงเป็นการแสดงต่อเนื่องคนละ 2 เพลง
สัปดาห์ที่ 10 โจ๊ะ (ลูกทุ่ง) - เมื่อจบการแสดงในวันเสาร์ แอน V10 ซึ่งได้รับตุ๊กตาภูมิคุ้มกันจากคอมเมนท์เตเตอร์ในสัปดาห์นี้ เป็นผู้ที่มีคะแนนโหวตน้อยที่สุด ส่งผลให้สัปดาห์นี้ไม่มีใครต้องออกจากการแข่งขันไป
สัปดาห์ที่ 11 เพลงลูกกรุง และ เพลงภาษาที่สาม - ในสัปดาห์นี้การแสดงจะเป็นการแสดงในรูปแบบละครเวที ในชื่อเรื่อง บาร์หัวใจ โดยนักล่าฝันแต่ละคนจะต้องสวมบทบาทเป็นตัวละครแต่ละตัว และดำเนินเรื่องราวไปตามบทบาทที่ได้รับ พร้อมกับโจทย์เพลงของตนเองคนละ 2 เพลงที่จะใช้เข้ามาประกอบการแสดงไปตามเนื้อเรื่องทั้งหมด
สัปดาห์ที่ 12 My Dream with My Songs (Final Round) - ในสัปดาห์นี้นักล่าฝันทั้ง 12 คนได้มีโอกาสกลับเข้ามาใช้ชีวิตร่วมกันในบ้านอีกครั้ง โดยนักล่าฝันทั้ง 8 คนที่กลับเข้ามา ได้แก่ กฤษ V7 แท็บบี้ V11 อิชย์ V12 อิช์ค V1 อ๊อฟ V2 นิวตี้ V4 นุกนิก V9 และ กุญแจซอล V3 จะต้องฝึกซ้อมโจทย์เพลงของตนเองที่เป็นโชว์รวมกันทั้ง 8 คนเพื่อที่จะนำขึ้นไปแสดงในคอนเสิร์ตรอบชิงชนะเลิศ ร่วมกับการแสดงของนักล่าฝันอีก 4 คนที่เหลืออยู่ ได้แก่ ที V5 ซานิ V6 แม็ค V8 และ แอน V10 ที่ต้องฝึกซ้อมโจทย์เพลงของตนเองเช่นกันคนละ 2 เพลงเพื่อที่จะนำไปแสดงในคอนเสิร์ตรอบชิงชนะเลิศ โดยนักล่าฝันทั้ง 8 คนที่กลับเข้ามานั้นจะไม่มีผลต่อคะแนนโหวตใดๆทั้งสิ้น นอกจากนี้ ในวันคอนเสิร์ต แชมป์จากทั้ง 5 ซีซั่นที่ผ่านมา ได้แก่ วิทย์ AF1 ออฟ AF2 ตุ้ย AF3 นัท AF4 และ นัททิว AF5 ยังได้มาร่วมร้องเพลงเปิดการแสดงคอนเสิร์ตในรอบชิงชนะเลิศ โดยได้นำเพลงที่พวกเขาเคยใช้ร้องในรอบชิงชนะเลิศของปีก่อนๆ มาร้องอีกครั้ง